rejauldu/bengali-wikipedia huggingface dataset:
হামজা শেখ ( জন্ম: ২৯ মে, ২০০৬ ) হলেন একজন ইংরেজ ক্রিকেটার, যিনি ওয়ারউইকশায়ার কাউন্টি ক্রিকেট ক্লাবের হয়ে খেলেন। তিনি একজন ডানহাতি ব্যাটসম্যান এবং লেগব্রেক বোলার।  প্রাথমিক জীবন  তিনি বার্মিংহামে জন্মগ্রহণ করেন এবং ইডেন বয়েজ স্কুল, পেরি বার  ও স্যান্ডওয়েল কলেজে পড়াশোনা করেন, যেখানে স্পোর্টস কোচিং অ্যান্ড ডেভেল্পমেন্টে বিটিইসি অধ্যয়ন করেন। তিনি অনূর্ধ্ব-১০ স্তর থেকেই ওয়ারউইকশায়ারে যোগ দেন।   তিনি বার্মিংহাম এবং ডিস্ট্রিক্ট লিগে নলে অ্যান্ড ডোরিজের হয়ে ক্লাব ক্রিকেট খেলেছেন।     আন্তর্জাতিক ক্যারিয়ার  হামজা ২০২৪ অনূর্ধ্ব-১৯ ক্রিকেট বিশ্বকাপে ইংল্যান্ড অনূর্ধ্ব-১৯ দলের হয়ে খেলেছেন।   তিনি ২০২৪ সালের গ্রীষ্মে ইংল্যান্ড অনূর্ধ্ব ১৯ দলের অধিনায়কত্ব করেন। ২০২৪ সালের জুলাই মাসে শ্রীলঙ্কা অনূর্ধ্ব ১৯ এর বিপক্ষে সেঞ্চুরি করেন।     কর্মজীবন  তিনি ২০২২ সালের জুন মাসে ওয়ারউইকশায়ারের সাথে মাত্র ১৬ বছর বয়সী খেলোয়াড় হিসাবে একটি পেশাদার চুক্তি স্বাক্ষর করেন।  ২০২২ সালে, তিনি ভারতের বিরুদ্ধে এজবাস্টনে ইংল্যান্ড টেস্ট দলের ১২ তম ব্যক্তি ছিলেন।  ওয়ারউইকশায়ারের হয়ে ১২ আগস্ট, ২০২২ সালে সাসেক্সের বিপক্ষে তার লিস্ট-এ ক্রিকেটে অভিষেক হয়।  তিনি দুই বছরের চুক্তিতে সম্মত হয়ে ২০২২ সালের অক্টোবর মাসে ওয়ারউইক শায়ারের সাথে তার চুক্তির মেয়াদ বাড়িয়েছিলেন।   তথ্যসূত্র  বিষয়শ্রেণী:প্রথম-শ্রেণি কাউন্টিজ নির্বাচিত একাদশের ক্রিকেটার বিষয়শ্রেণী:২০০৬-এ জন্ম বিষয়শ্রেণী:ওয়ারউইকশায়ার কাউন্টি ক্রিকেট ক্লাব বিষয়শ্রেণী:মুসলিম ক্রিকেটার বিষয়শ্রেণী:জীবিত ব্যক্তি
পবন কুমার গুপ্ত জম্মু ও কাশ্মীরের একজন ভারতের রাজনীতিবিদ। গুপ্ত ২০১৪ সালের বিধানসভা নির্বাচনে স্বতন্ত্র প্রার্থী হিসাবে উধমপুর জেলার উধমপুর আসন থেকে জম্মু ও কাশ্মীর বিধানসভার সদস্য।Pawan Kumar Gupta assures better living conditionsMy NetaJ&K polls: BJP hit by rebellion in Udhampur, Resi ২০২৪ বিধানসভা নির্বাচনে তিনি একই কেন্দ্র থেকে ভারতীয় জনতা পার্টির প্রার্থী হিসেবে পুনরায় নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:উধমপুর জেলার ব্যক্তি
গিলবের্তো হুয়ান ফ্লোরেস মেলগারেহো (; জন্ম: ১ এপ্রিল ২০০৩; গিলবের্তো ফ্লোরেস নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে প্যারাগুয়ীয় ক্লাব ত্রিনিদেন্সে এবং প্যারাগুয়ে জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২৩ সালে, ফ্লোরেস প্যারাগুয়ে অনূর্ধ্ব-২৩ দলের হয়ে প্যারাগুয়ের বয়সভিত্তিক পর্যায়ে অভিষেক করেছেন।  প্রারম্ভিক জীবন গিলবের্তো হুয়ান ফ্লোরেস মেলগারেহো ২০০৩ সালের ১লা এপ্রিল তারিখে প্যারাগুয়ের আসুন্সিওনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফ্লোরেস প্যারাগুয়ে অনূর্ধ্ব-২৩ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০২৩ সালের ২১শে ডিসেম্বর তারিখে তিনি পানামা অনূর্ধ্ব-২৩ দলের বিরুদ্ধে ম্যাচে প্যারাগুয়ে অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4245933 ফ্লোরেস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত প্যারাগুয়ে অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:স্পোর্তিভো ত্রিনিদেন্সের ফুটবলার বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:প্যারাগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:ক্লাব লিবের্তাদের ফুটবলার বিষয়শ্রেণী:ফুটবল ক্লাব সিনসিনাটির খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
মোহাম্মদ আবিদ হোসেন (জন্ম: ৩১ অক্টোবর ১৯৯৫; আবিদ হোসেন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডানের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।  ২০০৬–০৭ মৌসুমে, মার্কিন ফুটবল ক্লাব পাম বিচ টাইগারের যুব পর্যায়ের হয়ে খেলার মাধ্যমে আবিদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, মার্কিন ক্লাব পাম বিচ টাইগারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৮–১৯ মৌসুমে তিনি বাংলাদেশী ক্লাব ঢাকা মোহামেডানে যোগদান করেছেন, যেখানে তিনি ২ মৌসুম অতিবাহিত করেছেন। ২০২১–২২ মৌসুমে, তিনি পুনরায় ঢাকা মোহামেডানে যোগদান করেছেন।  প্রারম্ভিক জীবন মোহাম্মদ আবিদ হোসেন ১৯৯৫ সালের ৩১শে অক্টোবর তারিখে বাংলাদেশের ঢাকায় জন্মগ্রহণ করেছেন। তার বাবার নাম আবুল হোসেন, যিনি একজন ফুটবল খেলোয়াড় ছিলেন। মাত্র ৫ বছর বয়সেই তিনি তার পরিবারের সাথে মার্কিন যুক্তরাষ্ট্রে স্থানান্তরিত হন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ      বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ফুটবলার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:ঢাকার ফুটবলার
সুমিত্রা পাটির একজন ভারতীয় রাজনীতিবিদ, যিনি ২০১৩ সালের ধেমাজি জেলার ধেমাজি বিধানসভা কেন্দ্রের (১১৩ নং) আসাম বিধানসভার সদস্য। তিনি তরুন গোগোই সরকারের স্বতন্ত্র মন্ত্রী ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:আসামের রাজ্য মন্ত্রিপরিষদের মন্ত্রী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ধেমাজি জেলার ব্যক্তি বিষয়শ্রেণী:আসাম বিধানসভার নারী সদস্য বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:ভারতের রাজ্য মন্ত্রিপরিষদের নারী মন্ত্রী
থাম্ব| ২০১৫ সালের সেপ্টেম্বরে কুম্মাকিভি। থাম্ব| ভিন্ন কোন হতে মানুষের তুলনায় পাথর আকৃতি তুলোনা করতে তোলা আরেকটি চিত্র।  কুম্মাকিভি ( ) ফিনল্যান্ডের রুওকোলাতিতে অবস্থিত একটি বড় ভারসাম্য রক্ষাকারী শিলা। পাথরটি পুউমালার সীমান্তের কাছে রুওকোলাহাটি পৌরসভার পশ্চিম অংশে একটি জঙ্গলে অবস্থিত।  সম্ভাব্য ৫০০ টন ওজনের  লম্বা প্রকান্ড পাথরের চাঁই একটি উত্তল পাথরের পৃষ্ঠের উপর অবস্থিত যার একটি খুব ছোট জায়গাকে ভিত্তি করে যুক্ত আছে। পাথরটির দৃঢ়তা এতো বেশি যে মানুষের শক্তি দিয়ে দোলানো যায় না।  স্থানীয় কিংবদন্তী অনুসারে ফিনিশ পৌরাণিক প্রাণী ট্রল পাথরটি বহন করে এবং উত্তল পাথরের উপর স্থাপন করে।  বৈজ্ঞানিক সম্মতি অনুসারে, এটি সম্ভবত ১১০০০ থেকে ১২০০০ বছর আগে হিমবাহ যুগের শেষে হিমবাহের গলনের ফলে সৃষ্ট বরফের প্রবাহে স্থানান্তরিত হয়ে বর্তমান জায়গায় অবস্থান নেয়। ঠিক কোথা থেকে এর উৎপত্তি তা অজানা। কুম্মাকিভি ১৯৬২ সাল থেকে সুরক্ষিত।   তথ্যসূত্র   বিষয়শ্রেণী:ফিনল্যান্ডের ভূমিরূপ
right|thumb|300px|জনসংখ্যার ঘণত্ব অনুসারে নিউজিল্যান্ডের বিভিন্ন এলাকা নিউজিল্যান্ডে প্রায় ৪২ লক্ষ লোকের বাস। এদের মধ্যে প্রায় ৭৩% লোক ইউরোপীয় বংশোদ্ভূত। ১৩% আদিবাসী মাওরি জাতির লোক। এছাড়াও নিউজিল্যান্ডের প্রায় ৮% লোক এশীয় (মূলত পূর্ব এশীয়) এবং ৬% লোক প্রশান্ত মহাসাগরীয় দ্বীপগুলির বিভিন্ন জাতির লোক।    তথ্যসূত্র   বিষয়শ্রেণী:নিউজিল্যান্ড বিষয়শ্রেণী:দেশ অনুযায়ী জনপরিসংখ্যান বিষয়শ্রেণী:ওশেনিয়ার জনপরিসংখ্যান বিষয়শ্রেণী:নিউজিল্যান্ডের জাতিগোষ্ঠী
সুলতানপুর দিয়ে নিম্নলিখিত স্থানগুলো নির্দেশিত হতে পারে:   বাংলাদেশ   সুলতানপুর ইউনিয়ন  সুলতানপুর ইউনিয়ন, জকিগঞ্জ, সিলেট  সুলতানপুর ইউনিয়ন, দেবিদ্বার, কুমিল্লা  সুলতানপুর ইউনিয়ন, সদর, ব্রাহ্মণবাড়িয়া  সুলতানপুর ইউনিয়ন, রাউজান, চট্টগ্রাম (বিলুপ্ত)  সুলতানপুর ইউনিয়ন, সদর, রাজবাড়ী  সুলতানপুর স্কুল রেলওয়ে স্টেশন, দিনাজপুর   ভারত   সুলতানপুর, রাজকোট, গুজরাত  সুলতানপুর, হরিয়ানা  সুলতানপুর, কর্ণাটক  সুলতানপুর, মধ্যপ্রদেশ  সুলতানপুর লোধি, পাঞ্জাব  সুলতানপুর (গ্রামীণ), কাপুরথলা, পাঞ্জাব  সুলতানপুর, উত্তর প্রদেশ  সুলতানপুর জেলা, উত্তর প্রদেশ  সুলতানপুর বিধানসভা কেন্দ্র, উত্তর প্রদেশ  সুলতানপুর লোকসভা কেন্দ্র, উত্তর প্রদেশ  সুলতানপুর, উত্তরাখণ্ড  সুলতানপুর জাতীয় উদ্যান, হরিয়ানা  ওয়ারঙ্গল, ১৩২৩ সাল থেকে সুলতানপুর নামে পরিচিত ছিল  সুলতানপুর মেট্রো স্টেশন, দিল্লি  সুলতানপুর পঞ্চায়েত, বিহার  সুলতানপুর, করিমনগর জেলা, তেলেঙ্গানা  সুলতানপুর জংশন রেলওয়ে স্টেশন, উত্তর প্রদেশ   পাকিস্তান   সুলতানপুর, ঝিলাম, পাঞ্জাব  সুলতানপুর, অ্যাবোটাবাদ, খাইবার-পাখতুনখাওয়া   অন্যান্য   বারাণসী–সুলতানপুর–লখনউ রেলপথ  সুলতান পুর, দিল্লি  সুলতান পুর মাজরা, দিল্লি
শ্রেণীবিন্যাসে স্বীকৃত নামকরণে প্রাক-কেন্দ্রিক জীবের নামসমূহের তালিকা (এলপিএসএন) একটি অনলাইন ডাটাবেস যা প্রাক-কেন্দ্রিক জীবের নামকরণ ও শ্রেণীবিন্যাস সম্পর্কিত তথ্য সংরক্ষণ করে, আন্তর্জাতিক প্রাক-কেন্দ্রিক জীবের নামকরণ বিধির শ্রেণীবিন্যাস সংক্রান্ত প্রয়োজনীয়তা ও সিদ্ধান্তসমূহ অনুসরণ করে। ১৯৯৭ সাল থেকে জুন ২০১৩ পর্যন্ত এই ডাটাবেসটি জাঁ পি. ইউজেবি পরিচালনা করেছিলেন। জুলাই ২০১৩ থেকে জানুয়ারি ২০২০ পর্যন্ত, এইডান সি. পার্টে এলপিএসএন পরিচালনা করেছিলেন।  ২০২০ সালের ফেব্রুয়ারিতে, লাইবনিৎস ইনস্টিটিউট ডিএসএমজেড-এর একটি পরিষেবা হিসেবে এলপিএসএন-এর একটি নতুন সংস্করণ প্রকাশিত হয়, যার মাধ্যমে প্রাক-কেন্দ্রিক জীবের নামকরণের হালনাগাদ পরিষেবাও একীভূত করা হয় এবং ২০২২ সাল থেকে এলপিএসএন টাইপ (স্ট্রেইন) জিনোম সার্ভার (টিওয়াইজিএস)-এর সাথে আন্তঃসংযুক্ত হয়েছে, যা ডিএসএমজেড-এর সঠিক জিনোম-ভিত্তিক শ্রেণীবিন্যাসের জন্য একটি উচ্চ-কার্যক্ষম প্ল্যাটফর্ম।   আরও দেখুন  অনুক্রমের তথ্য থেকে বর্ণিত প্রাক-কেন্দ্রিক জীবের নামকরণ বিধি   তথ্যসূত্র    বাহ্যিক সংযোগ   শ্রেণীবিন্যাসে স্বীকৃত প্রাক-কেন্দ্রিক জীবের নামসমূহের তালিকা আন্তর্জাতিক জার্নাল অব সিস্টেমেটিক এবং বিবর্তনীয় অণুজীববিজ্ঞান (আইজেএসইএম) বিশ্বের কালচার কালেকশনের হোম পেজ  বিষয়শ্রেণী:অনলাইন শ্রেণীবিন্যাস ডাটাবেস
মারিয়া এদিলিয়া হলো এদিক্সন ফেলিপে কালাঞ্চে ভারেলার মঞ্চ নাম। তিনি একজন ভেনিজুয়েলীয় ড্র্যাগ কুইন, যিনি ড্র্যাগ রেস স্পেন-এর তৃতীয় মৌসুমে প্রতিযোগিতা করার জন্য পরিচিত।   পেশাজীবন  মারিয়া এদিলিয়ার ড্র্যাগ সংস্কৃতির সাথে প্রথম পরিচয় হয় যখন তিনি ড্র্যাগ অনুষ্ঠান দেখতে শুরু করেন। এছাড়াও, অল্প বয়সে ইউরোভিশনের প্রাক্তন বিজয়ী ডানা ইন্টারন্যাশনাল-এর সাথে তার দেখা হয়, যাকে তিনি খুব শ্রদ্ধা করতেন। ২০০০ সালে, ২৩ বছর বয়সে, মারিয়া প্রথমবারের মতো সেন্ত্রো কোমেরসিয়াল মামায়েয়ার লা ভিয়া নাইটক্লাবে একটি ড্র্যাগ প্রতিযোগিতায় ড্র্যাগ কুইন হিসেবে পারফর্ম করেন। তিনি ঐ প্রতিযোগিতায় দ্বিতীয় স্থান অর্জন করেছিলেন এবং তখন থেকেই নিয়মিত ড্র্যাগ করছেন। তার ড্র্যাগ নামটি এসেছে ভেনেজুয়েলার একটি আপাতবাস্তব অনুষ্ঠান বিজয়ীর নাম এবং তার মায়ের নাম থেকে, যার নামও মারিয়া এদিলিয়া।  ২০১৭ সালে মারিয়া এদিলিয়া স্পেনের মাদ্রিদে অভিবাসিত হন। সেখানে ড্র্যাগ শিল্পী লা প্লেক্সির সাথে তার বন্ধুত্ব গড়ে ওঠে এবং তিনি ব্ল্যাক অ্যান্ড হোয়াইট নাইটক্লাবে পারফর্ম করা শুরু করেন। ২০২২ সালে, তিনি লেডি সাভানাহ এবং মানু বারেয়ার সাথে রুবেন কালভেন্তে পরিচালিত ক্যে! ইনফিয়ের্নো দে কাবারে নামক একটি প্রযোজনায় অভিনয় করেন।  ২০২৩ সালে মারিয়া এদিলিয়া আপাতবাস্তব টেলিভিশন প্রতিযোগিতা ড্র্যাগ রেস স্পেন-এর তৃতীয় মৌসুমে যোগ দেন। ২০২৩ সালের ১৬ই এপ্রিল এর প্রিমিয়ার হয়। প্রথম পর্বে বিচারকদের কাছ থেকে নেতিবাচক সমালোচনা পাওয়ার পর, বিশেষ করে ম্যাক্সি-চ্যালেঞ্জে তার পরিবেশনা নিয়ে, মারিয়া এদিলিয়া ড্র্যাগ চুচির পাশাপাশি এলিমিনেশনের জন্য নির্বাচিত হন। রোজালিয়ার "দেসপেচা" গানে তাদের মধ্যে ঠোঁট মেলানো প্রতিযোগিতা হয়, যেখানে ড্র্যাগ চুচি জয়লাভ করেন, এবং মারিয়া এদিলিয়া প্রথম প্রতিযোগী হিসেবে মৌসুম থেকে বাদ পড়েন। পরে মৌসুমের শেষে পুনর্মিলনী পর্বে তাকে মিস কনজেনিয়ালিটি খেতাব দেওয়া হয়।   ফিল্মোগ্রাফি    টেলিভিশন  বছর শিরোনাম ভূমিকা মন্তব্য সূত্র ২০২০ ভেনেনো সেক্স শপ ড্র্যাগ কুইন ১টি পর্ব ২০২৩ মিট দ্য কুইনস নিজেই ১টি পর্ব ড্র্যাগ রেস স্পেন নিজেই ৪র্থ পর্ব  ত্রাস লা কাররেরা নিজেই ১টি পর্ব   ব্রিং ব্যাক মাই গার্লস (২০২৪)   পডকাস্ট  বছর শিরোনাম ভূমিকা মন্তব্য সূত্র ২০২২ কানেলিস ই দ্রাগোনাস অতিথি ১ পর্ব    তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
ফিউচার ব্রিটেন গ্রুপ ছিল ১৫০ জনেরও বেশি লেবার সংসদ সদস্যের (প্রায় ৭০ জন পিয়ার এবং ৮০ জন এমপি ) একটি গ্রুপ যা ২০১৯ সালের মার্চ মাসে লেবার পার্টির তৎকালীন ডেপুটি লিডার টম ওয়াটসন দ্বারা প্রতিষ্ঠিত হয়েছিল, যার মধ্যে কেন্দ্রে, মধ্য-বাম এবং নরম বামদের অন্তর্ভুক্ত ছিল। দলের  গ্রুপিংয়ের প্রথম বৈঠকে লেবার এমপিদের প্রায় এক তৃতীয়াংশ উপস্থিত ছিলেন বলে ধারণা করা হচ্ছে। এর আহ্বায়ক ছিলেন এমপি ড্যারেন জোন্স।   তথ্যসূত্র   বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:শ্রমিক দল (যুক্তরাজ্য) এর উপদল
হুয়ান এনরিকে আইয়েস (, ; ২০ জানুয়ারি ১৮৯১ – ২৫ জুলাই ১৯৭৬) একজন আর্জেন্টিনীয় পেশাদার ফুটবল খেলোয়াড় ছিলেন। ভক্তদের কাছে মায়েস্ত্রো,Harry Hayes fue maestro de una escuela que ha perdurado en el fútbol rosarino on Oro Canalla website (archived, 25 Apr 2005) হ্যারি এবং ইংলেস ডাকনামে পরিচিত আইয়েস তার খেলোয়াড়ি জীবনের অধিকাংশ সময় রোসারিও সেন্ত্রাল এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেছিলেন।  আইয়েস ১৯১০ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ২৫ ম্যাচে ১০টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।  আন্তর্জাতিক ফুটবল আইয়েস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।  ব্যক্তিগত জীবন হুয়ান এনরিকে আইয়েস ১৮৯১ সালের ২০শে জানুয়ারি তারিখে আর্জেন্টিনার রোসারিওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭৬ সালের ২৫শে জুলাই তারিখে, আর্জেন্টিনায় ৮৫ বছর বয়সে তিনি মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল আর্জেন্টিনা  ১৯১০  ৪  ৫ ১৯১১  ৫  ০ ১৯১২  ৪  ১ ১৯১৩  ৩  ২ ১৯১৫  ৩  ২ ১৯১৬  ৩  ০ ১৯১৮  ১  ০ ১৯১৯  ১  ০ সর্বমোট  ২৫  ১০  তথ্যসূত্র  বহিঃসংযোগ         বিষয়শ্রেণী:১৮৯১-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:ফুটবল ফরোয়ার্ড বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:রোসারিওর (সান্তা ফে) ফুটবলার
সংস্কৃতি বিষয়ক মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশীয় সাংস্কৃতিক ঐতিহ্য সংরক্ষণ, গবেষণা, উন্নয়ন ও পুরাতত্ত্ব, স্থাপত্য, ভাস্কর্য, লাইব্রেরি উন্নয়ন এবং বাংলা ভাষার উন্নয়ন, সাংস্কৃতিক পরিবেশের উৎকর্ষসাধন, সাংস্কৃতিক পণ্য উৎপাদন ও নিয়ন্ত্রণের লক্ষ্যে সংস্কৃতি-সংশ্লিষ্ট বিবিধ আইন-বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে।   আওতাধীন অধিদপ্তরসমূহ  যে সকল অধিদপ্তরসমুহ এই মন্ত্রণালয়ের আওতাধীন রয়েছে:   বাংলাদেশ প্রত্নতত্ত্ব অধিদপ্তর  গণগ্রন্থাগার অধিদপ্তর  আর্কাইভস ও গ্রন্থাগার অধিদপ্তর  বাংলাদেশ কপিরাইট অফিস  বাংলা একাডেমি  বাংলাদেশ শিল্পকলা একাডেমি  বাংলাদেশ জাতীয় জাদুঘর  নজরুল ইন্সটিটিউট  জাতীয় গ্রন্থকেন্দ্র  বাংলাদেশ লোক ও কারুশিল্প ফাউন্ডেশন  বাংলাদেশ শিল্পী কল্যাণ ট্রাস্ট  ক্ষুদ্র নৃগোষ্ঠীর কালচারাল একাডেমি, বিরিশিরি, নেত্রকোণা  ক্ষুদ্র নৃগোষ্ঠীর সাংস্কৃতিক ইনস্টিটিউট, রাঙ্গামাটি  ক্ষুদ্র নৃগোষ্ঠীর সাংস্কৃতিক ইনস্টিটিউট, বান্দরবান  কক্সবাজার সাংস্কৃতিক কেন্দ্র  ক্ষুদ্র নৃগোষ্ঠীর সাংস্কৃতিক ইনস্টিটিউট, খাগড়াছড়ি  ক্ষুদ্র নৃগোষ্ঠী কালচারাল একাডেমি, রাজশাহী  মণিপুরী ললিতকলা একাডেমি, মৌলভীবাজার  তথ্যসূত্র  বিষয়শ্রেণী:সংস্কৃতি বিষয়ক মন্ত্রণালয় (বাংলাদেশ) বিষয়শ্রেণী:বাংলাদেশ সরকারের মন্ত্রণালয় বিষয়শ্রেণী:বাংলাদেশের সংস্কৃতি বিষয়শ্রেণী:১৯৭২-এ বাংলাদেশে প্রতিষ্ঠিত
থাম্ব|গ্লোবাল ইকুয়ালিটি ফান্ডের লোগো গ্লোবাল ইকুয়ালিটি ফান্ড (জিইএফ) হলো সমমনা সরকার এবং বেসরকারি খাতের সংস্থাগুলির একটি শীর্ষস্থানীয় পাবলিক-প্রাইভেট অংশীদারিত্ব, যা বিশ্বজুড়ে লেসবিয়ান, গে, বাইসেক্সুয়াল, ট্রান্সজেন্ডার এবং ইন্টারসেক্স (এলজিবিটিআই) ব্যক্তিদের মানবাধিকার ও মৌলিক স্বাধীনতা রক্ষা ও সুরক্ষায় নিবেদিত। জিইএফ-এর মাধ্যমে সরকার, কোম্পানি, ফাউন্ডেশন এবং এনজিওগুলো সম্মিলিতভাবে মানবাধিকার কর্মী ও সুশীল সমাজের সংস্থাগুলির স্থানীয় উদ্যোগকে সমর্থন করে, যারা এই বিষয়ে একটি সুসংগত বৈশ্বিক বার্তা প্রতিষ্ঠায় কাজ করে: যে যৌন অভিমুখ, লিঙ্গ পরিচয় বা অভিব্যক্তি, অথবা যৌন বৈশিষ্ট্য নির্বিশেষে এলজিবিটিআই ব্যক্তিরা সবার মতো একই মানবাধিকার ও মৌলিক স্বাধীনতার অধিকারী।   বর্তমান অংশীদার  বর্তমান জিইএফ অংশীদারদের মধ্যে রয়েছে: আর্জেন্টিনা, অস্ট্রেলিয়া, কানাডা, চিলি, ক্রোয়েশিয়া, ডেনমার্ক, ফিনল্যান্ড, ফ্রান্স, জার্মানি, আইসল্যান্ড, ইতালি, মন্টিনিগ্রো, নেদারল্যান্ডস, নরওয়ে, সুইডেন, উরুগুয়ে, আর্কাস ফাউন্ডেশন, জন ডি. ইভান্স ফাউন্ডেশন, এফআরআই: দ্য নরওয়েজিয়ান অর্গানাইজেশন ফর সেক্সুয়াল অ্যান্ড জেন্ডার ডাইভারসিটি, ম্যাক এইডস ফান্ড, ডেলোয়েট এলএলপি, রয়্যাল ব্যাংক অফ কানাডা, হিলটন, ব্লুমবার্গ এল.পি., ম্যারিয়ট ইন্টারন্যাশনাল, হিউম্যান রাইটস ক্যাম্পেইন এবং আউট লিডারশিপ।   কার্যক্রম  জিইএফ হুমকি বা আক্রমণের শিকার ব্যক্তি ও সংস্থাগুলিকে জরুরি সহায়তা প্রদান করে, স্বল্পমেয়াদী, উচ্চ-প্রভাবশালী প্রকল্পগুলির জন্য ক্ষুদ্র অনুদান দেয় এবং বিশ্বব্যাপী ৯০টিরও বেশি দেশে এলজিবিটিআই ব্যক্তিদের মানবাধিকার উন্নয়নে কাজ করা সুশীল সমাজের সংস্থাগুলির সক্ষমতা বৃদ্ধির জন্য দীর্ঘমেয়াদী প্রযুক্তিগত সহায়তা অনুদান প্রদান করে।  জিইএফ অনুদানের মাধ্যমে সমর্থিত ব্যক্তি ও সংস্থাগুলো যেসব ক্ষেত্রে কাজ করে:   সহিংসতার হুমকি থেকে ব্যক্তি বা গোষ্ঠীগুলিকে রক্ষা করা।  এলজিবিটিআই অবস্থাকে অপরাধী করে তোলে এমন বৈষম্যমূলক আইনের বিরুদ্ধে ওকালতি করা।  কর্মক্ষেত্র, আবাসন, শিক্ষা এবং অন্যান্য সরকারি প্রতিষ্ঠানে প্রকাশ্য ও নিহিত বৈষম্যের অবসান ঘটানো।  এলজিবিটিআই ব্যক্তিদের মানবাধিকারের জন্য কমিউনিটির সচেতনতা ও সমর্থন তৈরি করা।   তথ্যসূত্র   বিষয়শ্রেণী:মার্কিন পররাষ্ট্র দফতর বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক অ্যাডভোকেসি গ্রুপ বিষয়শ্রেণী:তহবিল বিষয়শ্রেণী:মার্কিন যুক্তরাষ্ট্র সরকারের স্টাব বিষয়শ্রেণী:এলজিবিটিকিউ সংগঠনের স্টাব বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী
ডলফিন ব্রাউজার হলো অ্যান্ড্রয়েড ও আইওএস অপারেটিং সিস্টেম সমর্থিত একধরনের ওয়েব ব্রাউজার। এটি মোবোট্যাপ নামক কোম্পানি কর্তৃক উন্নয়নকৃত।এটি ছিলো মাল্টি-টাচ গেশ্চার (আকার ইঙ্গিত) সমর্থিত অ্যান্ড্রয়েড প্ল্যাটফর্মের জন্য অন্যতম মোবাইল ব্রাউজার।  ডলফিন ব্রাউজার ওয়েবকিট ইঞ্জিনের মাধ্যমে ব্যবহারকারীদের ব্রাউজিং সহায়তা দিয়ে থাকে। এছাড়াও এটি অ্যান্ড্রয়েড এর এডোবি ফ্ল্যাশ-এর মাধ্যমেও চালানো যায়।  বৈশিষ্ট্যসমূহ  ট্যাব ব্রাউজিং - ব্যবহারকারীরা নতুন ট্যাব বা নতুন উইন্ডো ওপেনের মাধ্যমে একাধিক ওয়েবপেইজে ব্রাউজ করতে পারবে।  ডলফিন সুনার – ব্যবহারকারীরা ডলফিন সুনার এর মাধ্যমে ভয়েস সার্চের সহায়তায় অনুসন্ধান করতে পারে।  গেশ্চার ব্রাউজিং – এটির মাধ্যমে কোনো ব্যবহারকারী নির্দিষ্ট সার্চ টার্ম  পছন্দ করে রাখতে পারে। যেমন: T ও F লিখলে যথাক্রমে টুইটার ও ফেসবুকে নিয়ে যাবে।  সিঙ্ক– ফায়ারফক্স ও ক্রোম এক্সটেনশন সেবার মাধ্যমে ডেস্কটপ ও মোবাইল ব্রাউজারে সিঙ্ক সেবা ব্যবহার করা যায়।  ওয়েবজিন – ৩০০টির বেশি উৎসের বিভিন্ন বিষয়বস্তু ও ক্যাশে কন্টেন্ট ম্যাগাজিন ফরম্যাটে প্রদর্শন ও অফলাইনে সংরক্ষণ করা যায়  সংস্করণসমূহ আইওএস এবং অ্যান্ড্রয়েড সংস্করণে বিজ্ঞাপন ছাড়াই বিনামূল্যে ব্যবহার করা যায়। অ্যান্ড্রয়েড ২.০ ও পরবর্তী সংস্করণের জন্য ডলফিন ব্রাউজারের উচ্চতর সংস্করণ রয়েছে। ডলফিন ব্রাউজারের বেটা সংস্করণ চালু হয় ২০১২ সালের মে মাসে এবং এইচটিএমএল৫ এর জন্য সবচেয়ে দ্রুত এইচটিএমএল৫টেস্ট-এ ৪৫০ এর বেশি স্কোর পায়। এইচটিএমএল৫ এর নতুন সংস্করণে ডলফিন ব্রাউজার নিজস্ব জেটপেক ইঞ্জিন ব্যবহার করে। ২০১৩ সালের ডিসেম্বরে ডলফিন জিরো নামক সংস্করণ চালু করা হয়, যেটির মূল লক্ষ্য ছিলো ব্যবহারকারীদের গোপনীয়তার নিরাপত্তা বজায় রাখা। ব্যবহারকারীরা তাদের ডিভাইস থেকে ডাউনলোডকৃত ফাইল, ক্যাশে-কুকিজ এবং ব্রাউজিং হিস্ট্রি ডিলিট করার পরেও ডিভাইসের প্রবেশাধিকার যাতে অন্য কেউ নিতে পারে সেভাবেই ডলফিন ব্রাউজার জিরো সংস্করণ প্রকাশিত হয়।.  রিসেপশন অ্যান্ড্রয়েডের জন্য ডলফিন ব্রাউজার মুক্তির পর থেকে গণমাধ্যম ও ব্যবহারকারীদের থেকে ইতিবাচক সাড়া পেয়ে আসছে। অ্যান্ড্রয়েড ও আইওএস অপারেটিং সিস্টেমে ব্রাউজারটির বিভিন্ন ফাংশন, দ্রুততার সাথে ওয়েবপেজ লোডিংও এর কারণেও ডলফিন ব্রাউজার ইতিবাচক সাড়া পেয়েছে। ১৫ নভেম্বর ২০১১ সালের হিসাব অনুযায়ী, ডলফিন ব্রাউজার অ্যাপলের এপ স্টোরে ৬৫০০ এর বেশি ৫ স্টার রিভিউ পেয়েছে। ডলফিন ব্রাউজার এইচডি সংস্করণে এটি গুগল প্লে স্টোরে ৬ লক্ষের বেশি ৫ স্টার রেটিং পেয়েছিল, কিন্তু ২০১৪ এর এপ্রিলে সংস্করণ ১১ এ পরিবর্তনের কারণে গ্রাহকদের অসন্তুষ্টিতে ১ স্টার রেটিং দেয় এবং হঠাৎই এটির রেটিংয়ের পরিবর্তন ঘটে যায়।  প্রাপ্ত পুরস্কারসমূহ ডলফিন ব্রাউজার যাত্রা শুরুর পর থেকেই বিভিন্ন গুরুত্বপূর্ণ পুরস্কার লাভ করে।  ২০১১ সালে আইফোন ও আইপ্যাডের জন্য পিসি ম্যাগাজিন কর্তৃক বেস্ট ফ্রি এপস নির্বাচিত হয়।  এছাড়াও ২০১১ সালে সি-নেট কর্তৃক ১০০ এপসের তালিকায় অন্তর্ভুক্ত হয়।   তথ্যসূত্র  বহিঃসংযোগ    বিষয়শ্রেণী:মোবাইল ওয়েব ব্রাউজার বিষয়শ্রেণী:অ্যান্ড্রয়েড ওয়েব ব্রাউজার বিষয়শ্রেণী:২০১১-এর সফটওয়্যার বিষয়শ্রেণী:ওয়েবকিট ভিত্তিক সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:আইওএস ওয়েব ব্রাউজার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ০৫:৫৩, ৮ নভেম্বর ২০২০ (ইউটিসি) আদিবাসী কবিতাসংগ্রহ   – (অপসারণের প্রস্তাবনা দেখুনলগ দেখুন) () উল্লেখযোগ্যতার মাণদণ্ডে উত্তীর্ণ বই নয়। IqbalHossain (আলাপ) ০৪:৩৪, ৭ নভেম্বর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নাতাশা লয়েড (জন্ম ২৩ ডিসেম্বর ১৯৯৫) একজন নিউজিল্যান্ডীয় সাঁতারু।  লয়েড ক্রাইস্টচার্চের সেন্ট অ্যান্ড্রু কলেজে তার মাধ্যমিক শিক্ষা লাভ করেন।  ২০১৩ সালে, তিনি ১৭ বছর বয়সে মহিলাদের ১০০ মিটারের ব্রেস্টস্ট্রোক রেকর্ড ভেঙ্গেছিলেন যা ১৯৯৫ সালে আনা উইলসন করেছিলেন।   লয়েড ২০১৭ ওয়ার্ল্ড অ্যাকুয়াটিকস চ্যাম্পিয়নশিপে মহিলাদের ১০০ মিটার ব্রেস্টস্ট্রোক ইভেন্টে প্রতিদ্বন্দ্বিতা করেছিলেন।     তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় নারী সাঁতারু বিষয়শ্রেণী:নারী ব্রেস্টস্ট্রোক সাঁতারু বিষয়শ্রেণী:জন্মের স্থান অনুপস্থিত (জীবিত ব্যক্তি)
ব্যারিস্টার আমিনুল হক ছিলেন একজন বাংলাদেশি রাজনীতিবিদ ও সাবেক মন্ত্রী। তিনি রাজশাহী-১ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন এবং ২০০১ সাল থেকে ২০০৬ সাল পর্যন্ত খালেদা জিয়ার দ্বিতীয় মন্ত্রিসভায় ডাক ও টেলিযোগাযোগ মন্ত্রণালয়ের মন্ত্রীর দায়িত্ব পালন করেন। মৃত্যুর পূর্ব পর্যন্ত তিনি বাংলাদেশ জাতীয়তাবাদী দলের (বিএনপি) ভাইস চেয়ারম্যান হিসেবে দায়িত্ব পালন করেন।   প্রারম্ভিক জীবন  আমিনুল রাজশাহী জেলার গোদাগাড়ী উপজেলার কেল্লাবাড়ুইপাড়া গ্রামে জন্মগ্রহণ করেন। তার পিতার নাম ফাহিম উদ্দিন বিশ্বাস ও মাতার নাম আনোয়ারা খাতুন। শিক্ষাজীবনে তিনি আইন বিষয়ে স্নাতকোত্তর ডিগ্রি অর্জন করেন।   রাজনৈতিক জীবন  ১৯৯১ সালের পঞ্চম জাতীয় সংসদ নির্বাচনে আমিনুল হক বিএনপির মনোনয়নে রাজশাহী-১ আসন থেকে নির্বাচন করে ৬১,৯৭৫ ভোট লাভ করেন ও আওয়ামী লীগের প্রার্থী মো. মহসীনকে পরাজিত করে প্রথমবারের মত সংসদ সদস্য নির্বাচিত হন। ১৯৯৬ সালের ১৫ ফেব্রুয়ারির একদলীয় নির্বাচনে বিনা প্রতিদ্বন্দ্বিতায়, ১৯৯৬ সালের সপ্তম জাতীয় সংসদ নির্বাচনে ৮৩,৯৯৪ ভোট পেয়ে ও ২০০১ সালে অষ্টম জাতীয় সংসদ নির্বাচনে একই আসনে ১,৩০,৬৩১ ভোট পেয়ে সংসদ সদস্য নির্বাচিত হন। তবে ২০১৮ সালে একাদশ জাতীয় সংসদ নির্বাচনে অংশ নিয়ে আওয়ামী লীগের প্রার্থী ওমর ফারুক চৌধুরীর কাছে পরাজিত হন।  ২০০১ সালের নির্বাচনের পর বিএনপি সরকার গঠন করলে তিনি ১০ অক্টোবর ২০০১ তারিখে ডাক ও টেলিযোগাযোগ মন্ত্রণালয়ের মন্ত্রী হিসেবে দায়িত্ব পান। ২৯ অক্টোবর ২০০৬ তারিখ পর্যন্ত তিনি এ দায়িত্ব পালন করেন।   অভিযোগ ও কারাবরণ  ২০০৫ সালে আমিনুল মন্ত্রী থাকাকালীন বিএনপি নেতা রাজশাহী-৩ আসনের তৎকালীন সাংসদ আবু হেনা, আমিনুলের বিরুদ্ধে উদ্রবাদী নেতা বাংলা ভাইকে মদদ দেওয়ার অভিযোগ আনেন। ২০০৭ সালের জানুয়ারিতে বাংলা ভাই’র ফাঁসি কার্যকরের প্রাক্কালে ইসলামী জঙ্গিবাদের মদদ দাতাদের মধ্যে একজন হিসেবে আমিনুলের নাম বলেন। ২০০৭ সালের জুলাইতে তার অবর্তমানে রাজশাহীর জেলা আদালত আমিনুলকে ২০০৪ সালে বাগমারা উপজেলায় জঙ্গী সংগঠন জামাত-উল-মুজাহিদীন বাংলাদেশকে মদদ ও মানুষকে নির্যাতনের অভিযোগে ৩০ বছর ৬ মাসের কারাদণ্ড প্রদান করে।  ২০০৯ সালের মে মাসে যুক্তরাষ্ট্র-ভিত্তিক সংবাদ মাধ্যম ফ্রন্টলাইন ওয়ার্ল্ড প্রতিবেদন প্রকাশ করে যেখানে ২০০৪ সালে মন্ত্রী থাকাকালীন জার্মান টেলিযোগাযোগ কোম্পানি সিমেন্সকে কাজ পাইয়ে দেওয়ার জন্য ঘুষ গ্রহণের অভিযোগ আনা হয়। ২০০৯ সালের জুলাইতে আমিনুল আদালতে আত্মসমর্পণ করেন ও তাকে জেলে পাঠানো হয়। পরবর্তীতে তিনি জামিনে মুক্তি পান। ২০১৮ সালের জানুয়ারিতে বাংলাদেশের প্রধানমন্ত্রী শেখ হাসিনা প্যারাডাইস পেপার্সে নাম আসা ৫০ জন বাংলাদেশীদের মধ্যে আমিনুল একজন বলে উল্লেখ করেন।   ব্যক্তিগত ও পারিবারিক জীবন  আমিনুল হক ব্যক্তিগত জীবনে আভা হকের সাথে বিবাহ বন্ধনে আবদ্ধ হন। তার ভাই এনামুল হক বাংলাদেশ পুলিশের সাবেক আইজি। ২০১৯ সালের ২১ এপ্রিল তিনি ঢাকার একটি হাসপাতালে ৭৬ বছর বয়সে মৃত্যুবরণ করেন।   তথ্যসূত্র   বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:রাজশাহী জেলার রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:বাংলাদেশের সাবেক মন্ত্রী বিষয়শ্রেণী:২০১৯-এ মৃত্যু বিষয়শ্রেণী:১৯৪০-এর দশকে জন্ম বিষয়শ্রেণী:রাজশাহী জেলার ব্যক্তি